text: Preambuliga Lauri Mälksoo õigus piirdub. Edasi järgneb absurdne «küsimus sellest, kuidas sisustada mõistet «maismaapiir»», kus sisustada = moonutada. Igal mõistel on sisu ja maht, mõiste maismaapiir sisu määrab ennekõike sõna maismaa tähendus; see geograafiatermin on algusest peale defineeritud kui ’kuiv maa (vastandina veekogule)’ ja ainus, mida üks jurist juristina sellega teha tohib, on termini korrektne kasutamine samas tähenduses. Liitsõnas maismaapiir määrab sõna maismaa tähendus maismaapiiri mahu: maismaapiir on maismaal paiknev piir.